เชอร์รีบุลเลต

เชอร์รีบุลเลต (rr=cheri beullet; Cherry Bullet) เป็นวงเกิร์ลกรุปเกาหลีใต้ก่อตั้งโดยเอฟเอ็นซีเอนเตอร์เทนเมนต์ เปิดตัวเมื่อวันที่ 21 มกราคม ค.ศ. 2019 ซิงเกิลอัลบั้มแรกที่มีชื่อว่า เลตส์เพลย์เชอร์รีบุลเลต ปัจจุบันประกอบด้วยสมาชิก 7 คน ได้แก่ แฮยุน, ยูจู, โบรา, จีว็อน, เรมี, แชริน และเมย์ เดิมประกอบด้วยสมาชิก 10 คน มีแร, โคโคโร และลินลิน ออกจากวงเมื่อเดือนธันวาคม ค.ศ. 2019  
ล่าสุด FNC ประกาศยุบวง Cherry Bullet เมื่อ 22 เมษายน 2024 มีเพียง อูจู, โบรา, แชริน ที่ยังเป็นศิลปินในสังกัด FNC ตามเดิม

**ประวัติ**

**ก่อนเดบิวต์**
แฮยุน เป็นตัวแทนของค่ายเอฟเอ็นซีเอนเตอร์เทนเมนต์ลงเข้าร่วมการแข่งขันในรายการพรอดิวซ์โฟร์ตีเอต  และได้อันดับที่19 ด้วยเหตุนี้เธอจึงไม่ได้เป็นสมาชิกของเกิร์ลกรุปไอซ์วัน
ก่อนหน้านี้ โบรา เคยเป็นเด็กฝึกหัดของค่ายมิวสิคเคเอนเตอร์เทนเมนต์ ทั้งเธอและเพื่อนสมาชิก ยูจู ปรากฏตัวในเพลง "Love Yourself" ของบอยแบนด์วง BTS นอกจากนี้ ยูจู ยังเคยปรากฏตัวในมิวสิควิดีโอเพลง "Someone to Love" ของฮันนีสต์อีกด้วย
จีว็อน เข้าร่วมการแข่งขันในฤดูกาลแรกของ SBS K-Pop Star กับเพลง "Because of You" ของ เคลลี คลาร์กสัน และต่อมากลายเป็นเด็กฝึกหัดของค่ายสตาร์ชิปเอนเตอร์เทนเมนต์ และในปี ค.ศ. 2012 เธอยังปรากฏตัวในมิวสิควิดีโอเพลง "White Love" ของ Starship Planet
เรมี เป็นเด็กฝึกหัดของค่ายเอเว็กซ์กรุป และเคยปรากฏตัวครั้งแรกในไลฟ์แอ็กชันของ Pretty Rhythm: Dear My Future เมื่อปี ค.ศ. 2012 ในฐานะหนึ่งใน Prism Mates แต่ไม่ผ่านการออดิชั่นเป็นสมาชิกอย่างเป็นทางการ นอกจากนี้เธอยังเป็นโมเดลให้กับ Repipi Armario ในคอลเลกชั่นฤดูใบไม้ผลิ 2014 ของ Point 65th Fashion Show
โคโคโร ยังเป็นนักเรียนที่ Avex Artist Academy ในนาโกย่า, ประเทศญี่ปุ่น และเธอได้รับการคัดเลือกจากค่ายเอฟเอ็นซีเอนเตอร์เทนเมนต์ในปี ค.ศ. 2016

**2018–2020: เปิดตัวพร้อมการเปลี่ยนไลน์-อัพ และ ดิจิทัลซิงเกิล**
กลุ่มถูกเปิดตัวในเรียลลิตี้โชว์ Insider Channel Cherry Bullet ฉายครั้งแรกเมื่อวันที่ 28 พฤศจิกายน ค.ศ. 2018 ในเอ็มเน็ต โดยรายการเรียลลิตี้จัดขึ้นเพื่อแนะนำกลุ่ม และสมาชิกทั้ง 10 คน
อัลบั้มซิงเกิลแรกของพวกเขา Let's Play Cherry Bullet ได้รับการเปิดตัวเมื่อวันที่ 21 มกราคม ค.ศ. 2019 ซึ่งประกอบด้วยซิงเกิลนำ "Q&A" และเพลงอื่นอีก 2 เพลงคือ "Violet" และ "Stick Out"  โดยเชอร์รีบุลเลตจัดงานโชว์เคสเปิดตัวครั้งแรกของพวกเธอในวันเดียวกันที่ YES24 Live Hall ในเขตควังจิน, โซล ประเทศเกาหลีใต้
ในวันที่ 9 พฤษภาคม ค.ศ. 2019 มีการเปิดเผยว่า เชอร์รีบุลเลต จะคัมแบ็คในวันที่ 22 พฤษภาคม ด้วยซิงเกิลที่สองคือ "Love Adventure" และซิงเกิลนำ "Really Really"
ในวันที่ 13 ธันวาคม ค.ศ. 2019 ทางต้นสังกัดได้ประกาศว่า มีแร, โคโคโร และ ลินลิน ได้ลาออกจากกลุ่มและยกเลิกสัญญาของพวกเขา
เชอร์รีบุลเลตที่มีสมาชิกเหลืออยู่ 7 คน ได้ปล่อยดิจิทัลซิงเกิลแรก "Hands Up" ในวันที่ 11 กุมภาพันธ์ ค.ศ. 2020 และเมื่อวันที่ 6 สิงหาคม ค.ศ. 2020 เชอร์รีบุลเลตได้คัมแบ็คด้วยดิจิทัลซิงเกิลใหม่ "Aloha Oe"

**2021–ปัจจุบัน: อีพีแรก 'Cherry Rush' และ 'เกิลส์แพลเน็ต 999'**
เมื่อวันที่ 4 มกราคม ค.ศ. 2021 มีประกาศว่าเชอร์รีบุลเลตได้เข้าร่วมแพลตฟอร์มสื่อสังคม Weverse ปล่อยอีพีแรก Cherry Rush และซิงเกิลนำ "Love So Sweet" เมื่อวันที่ 20 มกราคม ค.ศ. 2021 และเมื่อวันที่ 3 กุมภาพันธ์ มีการประกาศว่าเชอร์รีบุลเลตจะได้รับการดูแลโดย FNC W ซึ่งเป็นค่ายย่อยใหม่ของเอฟเอ็นซีเอนเตอร์เทนเมนต์ที่ดูแลเฉพาะเกิร์ลกรุป
ต่อมา สมาชิกวง 3 คน ได้แก่โบรา จีวอนและเมย์ ได้ยืนยันว่าจะเข้าร่วมรายการ เกิลส์แพลเน็ต 999 รายการเรียลลิตี้โชว์ทางเอ็มเน็ต ซึ่งเริ่มออกอากาศในวันที่ 6 สิงหาคม

**พรีเซนเตอร์**
ในปี ค.ศ. 2018 สมาชิกของกลุ่ม จีว็อน กับ ยูจู ได้รับเลือกให้เป็นตัวแทนของแบรนด์ร่วมกับบอยแบนด์บีทีเอส และในปี ค.ศ. 2019 เชอร์รีบุลเลตยังเป็นนางแบบของแบรนด์เครื่องแบบเกาหลี SMART อีกด้วย

**สมาชิก**

**สมาชิกปัจจุบัน**
ดัดแปลงจากโปรไฟล์เนเวอร์

**อดีตสมาชิก**

**ผลงานเพลง**

**อีพี**

**ซิงเกิลอัลบั้ม**

**ซิงเกิล**

**มิวสิกวิดีโอ**

**ผลงานการแสดง**

**เรียลลิตีโชว์**

**รางวัลและการเสนอชื่อ**

**Asia Artist Awards**
2019
เชอร์รีบุลเลต
Popularity Award (Singer)
Starnews Popularity Award (Female Group)

**Genie Music Awards**
2019
เชอร์รีบุลเลต
The Top Artist
The Female New Artist
Genie Music Popularity Award
Global Popularity Award

**Melon Music Awards**
2019
เชอร์รีบุลเลต
Best New Artist Award

**Mnet Asian Music Awards**
2019
เชอร์รีบุลเลต
Artist of the Year
Best New Female Artist
Worldwide Fans' Choice Top 10
2019 Qoo10 Favorite Female Artist

**Seoul Music Awards**
2020
เชอร์รีบุลเลต
New Artist Award
Popularity Award
Hallyu Special Award

**อ้างอิง**

**แหล่งข้อมูลอื่น**
หมวดหมู่:กลุ่มดนตรีเคป็อป
หมวดหมู่:เกิร์ลกรุปเกาหลีใต้
หมวดหมู่:กลุ่มดนตรีที่ก่อตั้งในปี พ.ศ. 2562
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:กลุ่มดนตรีจากโซล
หมวดหมู่:ศิลปินสังกัดเอฟเอ็นซีเอนเตอร์เทนเมนต์
หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:ก่อตั้งในประเทศเกาหลีใต้ในปี พ.ศ. 2562